陳嘉佳自爆直播帶貨血淚史 最高峰一晚賺800萬
2024年04月04日 19:01
東網電視
更多新聞短片
由新鮮出爐的「最佳女主持」麥美恩(Mayanne)擔任主持的清談節目《Mayanne小喇叭》今晚(4日)一集主題是「直播帶貨搵真銀?」,邀來陳嘉佳(細細粒)、梁競徽及知識型美容直播主Yoko Tsang擔任嘉賓,大爆內地及香港直播帶貨趣事及辛酸事。近年在內地做直播帶貨做到有聲有色的細細粒,坦言初出道做直播主時反應冷淡,連續三個月每場都只有60多名支持者。盛傳因做直播帶貨賺到盆滿缽滿的她,透露在直播場亦曾遇上不少損手事件:「一盤2,000萬嘅貨,可以最後蝕錢嘅。最常見嘅例子『今日我畀你充值電話費,充100蚊只收你95蚊』,嗰95蚊我要貼架,咁做呢一個action為乜?咪令到我個GMV(成交額)可以到數。我試過60幾蚊嘅朱古力,每盒只賺2個幾,啲錢真喺一毫子、一毫子賺番嚟!」但又坦言一晚最高峰做過800萬生意額,獲梁競徽大讚犀利。
談到做直播主辛酸事,以吃播聞名的細細粒,又坦言為了跑生意額,平均每年喪食至少400隻大閘蟹,坦言食到有陰影。愈講愈起勁的她,又透露曾試過在一個極惡劣環境下做直播,結果嘔足八個小時!細細粒說:「個棚裏面平均45度,我喺裏面嘔咗八個鐘!因為嗰度農村嚟,供電唔夠,連風扇都唔吹得。」梁競徽則指曾為了促銷提子,在超高溫下又唱又跳,結果熱到連「底褲都濕埋」。